เผย 17 เมืองในจีน 32 เที่ยวบิน ยกเลิกมากระบี่ นทท.ลดวูบ 
เผย 17 เมืองในจีน ยกเลิกเที่ยวบินมากระบี่ หลัง ปธน.สีจิ้นผิง ประกาศห้ามจัดทัวร์ออกนอกประเทศ นักท่องเที่ยวจีนลดลงจาก 800 คน เหลือ 200 คนต่อวัน ผอ.ท่าอากาศยานฯ ยอมรับกระทบท่องเที่ยวแต่เป็นการสกัดโรคร้ายไม่ให้แพร่ระบาดวันที่ 28 ม.ค. ผู้สื่อข่าวรายงานจาก จ.กระบี่ เจ้าหน้าที่จากสำนักป้องกันควบคุมโรค ที่ 11 จ.นครศรีธรรมราช สสจ.กระบี่ เจ้าหน้าที่ท่าอากาศยานนานาชาติกระบี่ ตม. ตำรวจท่องเที่ยว ยังปฏิบัติการตรวจคัดกรองผู้โดยสารชาวจีน ที่เดินทางจากประเทศจีนมายัง จ.กระบี่ อย่างต่อเนื่อง ซึ่งก่อนนี้มีเมืองต่างๆ จำนวน 12 เมือง สั่งระงับไม่ให้ชาวจีนเดินทางออกท่องเที่ยวต่างประเทศ และมีการยกเลิกเที่ยวบินตรงจากจีนสู่กระบี่ ไปแล้วหลายเที่ยวบินทั้งนี้ ตลอดคืนวันที่ 27 ต่อเนื่อง วันที่ 28 ม.ค. ยังคงมีเที่ยวบินจากประเทศจีน เข้ามายังท่าอากาศยานนานาชาติกระบี่ 7 เที่ยวบิน แต่พบว่าจำนวนผู้โดยสารลดลงจากเดิมที่มีการแจ้งไว้จำนวนกว่า 800 คน ลดเหลือเพียง 200 คนเศษ เจ้าหน้าที่ได้ตรวจคัดกรองด้วยเครื่องเทอร์โมสแกน ตรวจวัดอุณหภูมิร่างกาย ไม่พบผู้ต้องสงสัยติดเชื้อนายอรรถพร เนื่องอุดม ผอ.ท่าอากาศยานนานาชาติกระบี่ เผยว่า คืนที่ผ่านมามีผู้โดยสารบินตรงจากจีน 7 เที่ยวบิน แต่มีแค่ 200 กว่าคนเท่านั้น ซึ่งเป็นจำนวนที่ลดลงอย่างมาก โดยบางเที่ยวบินมีแค่ 20 คน มากสุด 80 คน เป็นผลมาจากการที่ทางการจีนสั่งห้ามบริษัททัวร์จัดท่องเที่ยวออกนอกประเทศ เพื่อยับยั้งการแพร่ระบาดของไวรัสโคโรน่า ส่งผลกระทบต่อภาคการท่องเที่ยว ที่จะมีนักท่องเที่ยวลดลง แต่ก็ถือว่าเป็นการสกัดโรคไม่ให้แพร่ระบาดมากขึ้นนอกจากนี้ ทางสนามบินกระบี่ ยังได้รับแจ้งยกเลิกเที่ยวบินเพิ่มจาก 6 เมือง เช่น เสินโจว ฟูโจว ฉางชุน เซี่ยเหมิน เป็นต้น รวมกับของเดิมเป็น 17 เมืองที่ยกเลิกการเดินทาง มีเที่ยวบินที่แจ้งยกเลิกมาแล้ว 32 เที่ยวบิน.
เผย 17 เมืองในจีน ยกเลิกเที่ยวบินมากระบี่ หลังปธน.สีจิ้นผิง ประกาศห้ามจัดทัวร์ออกนอกประเทศ นักท่องเที่ยวจีนลดลงจาก800คน เหลือ200คนต่อวัน ผอ.ท่าอากาศยานฯยอมรับกระทบท่องเที่ยวแต่เป็นการสกัดโรค
ไวรัสโคโรน่า,ไวรัสโคโรน่า 2020,โคโรน่าไวรัส,ไวรัสโคโรน่าสายพันธุ์ใหม่,จีนยกเลิกเที่ยวบิน กระบี่,ไวรัสอู่ฮั่น,อู่ฮั่นล่าสุด,ข่าวทั่วไป